Čipata
Čipata (angl. Chipata) – miestas pietryčių Zambijoje, netoli Malavio sienos. Rytų provincijos administracinis centras. Pro miestą eina Lusakos-Lilongvės kelias, yra lėktuvų pakilimo takas, tiesiama geležinkelio linija iš Mčindžio. Verčiamasi žemės ūkiu ir prekyba žemės ūkio produkcija. Yra turgus, mečetė, golfo aikštelė, miesto arka. Iš Čipatos vyksta ekskursijos į Pietų Luangvos nacionalinį parką.